Vazirlar Mahkamasining “Islom taraqqiyot banki ishtirokidagi M39 “Toshkent-Termiz” avtomobil yo‘lining 1395-1400 km va 1410-1426 km (21 km) qismlarini rekonstruksiya qilish loyihasini amalga oshirish chora-tadbirlari to‘g‘risida”gi qarori qabul qilindi. Illyustrativ foto/KUN.UZ Norma’ning yozishicha, loyiha umumiy qiymati 40,711 mln dollarni tashkil etadi. U quyidagilardan iborat: 35,188 mln dollar miqdorida Islom taraqqiyot bankining qarzi; O‘zbekistonning ulushi, shu jumladan soliq bo‘yicha imtiyozlar berish shaklida - 5,523 mln dollar.    Islom taraqqiyot bankining qarzini qaytarish, shu jumladan foizlarni to‘lash, vositachilik to‘lovlari va boshqa xarajatlar bilan bog‘liq to‘lovlar O‘zbekiston respublika budjeti mablag‘lari hisobidan amalga oshiriladi.    Qaror bilan: Moliya vazirligiga O‘zbekiston va Islom taraqqiyot banki o‘rtasidagi qarz bitimiga qo‘shimcha Kelishuv tuzish; Adliya vazirligiga qarz bitimiga qo‘shimcha Kelishuv yuzasidan yuridik xulosa berish topshirildi.